**Visą gruodį – nemokamos pramogos „Akropoliuose“: nuo kalėdinės mugės iki vaizdo skambučio Kalėdų Seneliui**

**Vilniaus, Klaipėdos ir Šiaulių „Akropoliuose“ prasideda kalėdinis šurmulys – prekybos ir pramogų centrai kviečia lankytojus pasinerti į šventinę nuotaiką ir visą gruodį mėgautis tradicinėmis bei naujomis pramogomis. Šiemet lankytojų laukia kalėdinės mugės, nemokamas dovanų pakavimas, vaizdo skambučiai Kalėdų Seneliui ir specialus laimės ratas „Gandraloto“.**

„Kasmet šventiniu laikotarpiu siekiame sukurti kuo daugiau džiugių akimirkų – juk žmonės į „Akropolius“ atvyksta ne tik apsipirkti, bet ir pasimėgauti šventine atmosfera. Šiemet tam paruošėme platų spektrą veiklų: nuo rankų darbo dovanų kalėdinėse mugėse iki susitikimų su Kalėdų Seneliu nuotoliniu būdu ar žaismingo laimės rato „Gandraloto“. Tikime, kad kiekvienas čia atras savo šventinį stebuklą“, – sako Paulius Pocius, „Akropolis Group“ rinkodaros ir komunikacijos vadovas.

**Vaizdo pokalbiai su Kalėdų Seneliu – kasdien**

Iki pat Kūčių lankytojų laukia viena populiariausių pramogų vaikams – vaizdo skambučiai Kalėdų Seneliui. Mažieji galės pasidalinti džiaugsmu, išsakyti slapčiausius norus ar tiesiog pasikalbėti su Seneliu, o pirmieji dalyviai gaus riboto leidimo meduolį dovanų.

Kalėdų Senelis skambučių lauks gruodžio 1–23 d.: penktadieniais 16–20 val., šeštadieniais 11–20 val., sekmadieniais 11–18 val., o gruodžio 24 d. – 11–15 val. Paskambinti Kalėdų Seneliui Vilniaus „Akropolyje“ bus galima prie pirmojo „Maxima XXXX“ įėjimo, Klaipėdoje – prie knygyno „Pegasas“, Šiauliuose – antrajame aukšte, prie vaikų žaidimų aikštelės.

**Rankų darbo dovanų – į kalėdines muges**

Šventinio sezono tradicija tapusi „Akropolio“ kalėdinė mugė vilios unikaliomis dovanų idėjomis, jaukiais kvapais ir šventine nuotaika. Tarp šventinės mugės dalyvių tokie vardai kaip „Meduolių šalis“, „Textile Idea“, „NIKAGA“, „Woolline“, „Eko Herba“, „Šerkšno medus“, „Naturalios idėjos“, „Hape“ ir daugelis kitų.

Kalėdinės mugės vyks nuo lapkričio 28 d. iki gruodžio 30 d., kasdien nuo 10 iki 21 valandos. Vilniaus „Akropolyje“ kalėdinė mugė vyks antrajame aukšte, Klaipėdoje – alėjoje prie parduotuvės „Zara“, o Šiauliuose – antrajame aukšte, šalia picerijos „Can Can Pizza“.

**Naujiena – „Gandraloto“**

Įpusėjus šventiniam pasiruošimui, gruodžio 13–14 d. apsipirkus už 30 eurų ar daugiau Vilniaus, Klaipėdos ir Šiaulių „Akropoliuose“ lankytojai galės išbandyti šventinį laimės ratą „Gandraloto“ ir laimėti įvairių prizų.

Laimės rate be pralaimėjimų bus galima laimėti riboto leidimo pliušinį žaislą „Gandras“, sukurtą pagal „Akropolio“ kalėdinės reklamos herojų, specialų „Gandralėdų“ lipdukų rinkinį arba „Kinder“ saldumynų rinkinį.

Laimės ratas Vilniaus „Akropolyje“ veiks šalia picerijos „Can Can Pizza“, Klaipėdoje – aikštelėje prie parduotuvės „Zara“, Šiauliuose – alėjoje šalia „Sportland“.

**Supakuos dovanas nemokamai**

Šventiniu laikotarpiu apsipirkus „Akropoliuose“ už 30 eurų ar daugiau bus galima pasinaudoti nemokamo dovanų pakavimo paslauga. Dovanos bus pakuojamos gruodžio 1–23 d. nuo 12 iki 21 val., gruodžio 24 d. – nuo 11 iki 15 val. Vilniaus ir Šiaulių „Akropoliuose“ ši paslauga teikiama antrajame aukšte, prie kalėdinės mugės, Klaipėdoje – alėjoje šalia parduotuvės „Reserved“.

**Šventinėmis dienomis keisis darbo laikas**

Gruodžio 24-ąją, Kūčių dieną, ir gruodžio 31-ąją, Naujųjų metų išvakarėse, Vilniaus, Klaipėdos ir Šiaulių „Akropoliuose“ parduotuvės ir paslaugų vietos dirbs trumpiau. Gruodžio 25-ąją, pirmą Kalėdų dieną, visi trys „Akropoliai“ nedirbs. Sausio 1-ąją Vilniaus ir Klaipėdos „Akropoliuose“ lankytojų lauks restoranai ir pramogų erdvės, o Šiaulių „Akropolyje“ – dalis pramogų erdvių.

Švenčių dienomis įprastu 24/7 režimu veiks tik Vilniaus, Klaipėdos ir Šiaulių „Akropoliuose“ įsikūrę sporto klubai.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* [*aiste@ideaprima.lt*](mailto:aiste@ideaprima.lt)

*„Akropolis Group“ atstovė žiniasklaidai*

*IDEA PRIMA Projektų direktorė*